open-index/open-wikipedia-markdown huggingface dataset:
Gerolamo Cardano

**Gerolamo Cardano** (24. syyskuuta 1501 – 21. syyskuuta 1576) oli italialainen matemaatikko, lääkäri ja astrologi. Hän esitti ensimmäiset kliiniset kuvaukset lavantaudista. Hän alkoi puhua myös pilkkukuumeesta itsenäisenä tautina. Matematiikan alalla hänet tunnetaan parhaiten algebrasta, josta hän kirjoitti tunnetun *Ars magna* -teoksensa (1545). Hän perehtyi myös todennäköisyyteen. Tekniikan historiaan hän on jättänyt nimensä kardaaniakselin keksimisen ansiosta.

Cardano oli tunnetun juristi Fazio Cardanon avioton lapsi. Hän opiskeli Pavian ja Padovan yliopistoissa. Hän joutui elämänsä viimeisellä vuosikymmenellä ongelmiin lain kanssa julkaistuaan Jeesus Nasaretilaisen horoskoopin. Hän vietti kuukausia inkvisition vankina.

Cardanolle kuitenkin myönnettiin myöhemmin eläke. Hän kuoli Roomassa 21. syyskuuta 1576, kuten hänen oli väitetty ennustaneen. Toisinaan hänen on väitetty tehneen itsemurhan, mutta varmaa tietoa kuoleman syystä ei ole.

## Lähteet

## Aiheesta muualla
Emily Hughes

**Emily Hughes** (s. 26. tammikuuta 1989) on yhdysvaltalainen taitoluistelija. Hän on olympiavoittaja Sarah Hughesin pikkusisko.

Hughes on oman uransa aikana saanut muun muassa hopeaa Yhdysvaltain-mestaruuskilpailuissa 2007, pronssia 2006, ja osallistunut vuoden 2006 talviolympialaisiin Torinossa.

Hughes valmistui Great Neck North High Schoolista vuonna 2007 ja lähti sen jälkeen opiskelemaan Harvardin yliopistoon.

## Lähteet

## Aiheesta muualla

* Viralliset sivut  
* Twitter: emhughes26
Parajääkiekko

**Parajääkiekko** (ent. kelkkajääkiekko) on jääkiekosta kehitetty hauska ja sosiaalinen joukkueurheilulaji, jota pelataan muun muassa paralympialaisissa.   

Laji sopii hyvin niille, jotka eivät esimerkiksi polvi- tai muun urheiluvamman takia voi pelata tavallista jääkiekkoa. Suomessa myös vammaton henkilö voi pelata parajääkiekkoa. Lajin pariin voikin tulla niin sukupuolesta, iästä kuin kokemuksesta riippumatta kuka vain.   

Lajin aloittaminen on oikeastaan helpompaa kuin tavallisen jääkiekon, sillä luisteluun käytettävän kelkan voi säätää sellaiseksi, että jo ensimmäisellä kokeilukerralla voi osallistua mukaan esim. jääharjoitusten yhteydessä pidettävään peliin. Toki huipulle pääseminen vaatii aktiivista ja tavoitteellisesta harjoittelua siinä missä mikä tahansa kilpaurheilu.   

Tavallisesta jääkiekosta poiketen pelaajat käyttävät jäällä liikkumiseen kelkkoja, jotka on varustettu terillä. Kahta lyhyttä mailaa käytetään niin kiekon käsittelyyn kuin vauhdin ottamiseen ja kelkan ohjailuun. Pelaajia kentällä on sama määrä kuin tavallisessa jääkiekossa. Peliaika on 3 × 15 minuuttia. Parajääkiekossa taklaaminen on sallittua, mutta siihen tulee käyttää vartaloa eikä kelkkaa. Pelaajien suojat ovat samanlaisia kuin tavallisessa jääkiekossa, mutta kasvojen suojelemiseksi ristikkokypärä on pakollinen kaikille pelaajille.  

Lajin suosio on kasvanut jatkuvasti ja viime vuosina on järjestetty myös naisten sarjan virallisia kansainvälisiä arvoturnauksia. Myös Suomessa on järjestetty pelkästään naisille suunnattua toimintaa.   

Tällä hetkellä Suomessa on aktiivista toimintaa 6 paikkakunnalla (Espoo, Turku, Riihimäki,Tampere, Jyväskylä ja Oulu) ja järjestyksessään neljäs sm-liigan kausi alkaa 5.10.2024.  

Lisätietoja niin lajista, seuroista kuin maajoukkueesta löytyy sivulta https://www.paraleijonat.fi/           

## Historia
Parajääkiekko kehitettiin 1960-luvulla tukholmalaisessa kuntoutuskeskuksessa. Siitä tuli virallinen paralympialaji vuonna 1994. Nykyään parajääkiekko on suosittua muun muassa Kanadassa, Yhdysvalloissa, Ruotsissa ja Norjassa.

Suomessa parajääkiekkoa on pelattu vasta loppuvuodesta 2007 lähtien. Kesäkuussa 2010 Suomen Vammaisurheilu ja –liikunta VAU ry isännöi Suomen ensimmäistä kansainvälistä kelkkajääkiekon turnaustapahtumaa Kisakallion Urheiluopistolla Lohjalla. Turnauksen voitti varsin ylivoimaisesti Viro.

## Kelkkajääkiekkojoukkueet Suomessa 2024
* Kiekko-Nikkarit, Riihimäki
* Kiimingin Kiekko-Pojat, Oulu
* TPS, Turku
* Ilves, Tampere
* Tikkakosken Tikka/SISU Paraicehockey, Jyväskylä
* Kiekko-Espoo, Espoo
Lähde

## Lähteet

## Aiheesta muualla

*
*Kelkkajääkiekko – Finhockey.fi
Kraitti

**Kraitti** (*Bungarus fasciatus*) on myrkkytarhakäärmeiden heimoon kuuluva Intiassa ja Kaakkois-Aasiassa elävä kraitikäärmelaji. Se on keltamustaraidallinen ja kasvaa noin 1,8–2,1 metrin pituiseksi. Se on kaikista kraiteista myrkyllisin.

## Myrkky
Kraitin myrkky on neurotoksinen ja sen arvioidaan olevan 7–14 kertaa miedompaa kuin kobran myrkky. Härän on raportoitu kuolleen myrkkyyn 20 minuutin sisällä.

## Ravinto
Kraitti syö pääasiassa muita käärmeitä, mutta sen ruokavalioon kuuluu myös kalaa, sammakoita, skinkkejä ja käärmeen munia. Laji käyttää ravintonaan muun muassa *[[Xenochrophis piscator]]*, *[[Amphiesma stolatum]]* ja intiansuurrottakäärme (*Ptyas mucosa*) -yksilöitä.

Kraitti tappaa saaliinsa myrkyllä ja nielaisee sitten sen pää edellä.

## Lähteet

## Aiheesta muualla
* The Reptile Database: ''Bungarus fasciatus'' 
* ITIS: ''Bungarus fasciatus'' 
* The University of Adelaide, Australia, Clinical Toxinology Resources: Bungarus fasciatus
The Firstborn Is Dead

**The Firstborn Is Dead** on Nick Cave and the Bad Seedsin toinen studioalbumi, joka julkaistiin 1985. Albumin musiikkityylissä on huomattavan paljon enemmän blues-vaikutteita yhtyeen debyyttiin verrattuna. Nimi *The Firstborn Is Dead* viittaa Elvis Presleyn kuolleena syntyneeseen identtiseen kaksoseen.

## Kappaleet
Albumin aloitusraita "Tupelo" on saanut hieman vaikutteita John Lee Hookerin samannimisestä kappaleesta. Kappale kertoo Elvis Presleyn syntymästä ja Tupelon tulvasta. Se on samalla myös levyn suosituimpia kappaleita ja esiintyy yhtyeen kokoelma-albumeilla, sekä konserttivideoilla ja musiikkivideokokoelmilla. 

"Wanted Man" on cover Bob Dylanin kappaleesta, tosin Cave sai luvan muokata kappaleen sanoituksia. Caven lyriikoista löytyy mainintoja hänen ystävistään, kuten valokuvaaja Polly Borlandista. Kappaleelle tehtiin myös musiikkivideo. 

Kappale "Blind Lemon Jefferson" viittaa blueskitaristi ja -laulaja Blind Lemon Jeffersoniin. Se esiintyy myös saksalaisessa dokumenttielokuvassa Jonas in the Desert. 

Useat levyn sanoituksista ovat vaikuttaneet Caven romaaniin *[[Kun aasintamma näki Herran enkelin]]*.

### Kappalelista
# 
# 
# 
# 
# 
# 
# 
#  *
#  * (single-versio)

 *vain cd-versiolla*

### Nauhoitus
Albumi nauhoitettiin Berliinin Hansa Studiosilla vuoden 1984 marraskuun ja joulukuun aikana.

## Singlet

## Kokoonpano
* Nick Cave - laulu, huuliharppu
* Barry Adamson - basso, kitara, rummut, taustalaulu, urut
* Blixa Bargeld - kitara, slide-kitara, taustalaulu
* Mick Harvey - rummut, piano, kitara, urut, basso, taustalaulu

## Lähteet
* allmusic (The Firstborn Is Dead > Overview) 
* From The Archives -Nick Cave and the Bad Seeds- Discography 
### Viitteet

## Aiheesta muualla
* Yhtyeen viralliset kotisivut  
*
Lentopallon Euroopan liiga

**Lentopallon Euroopan liiga** on eurooppalaisten lentopallomaajoukkueiden välillä pelattava liiga. Euroopan liiga perustettiin vuonna 2004. Sen päällimmäinen tarkoitus on tarjota kovia kansainvälisiä otteluita koville eurooppalaisille lentopallomaajoukkueille, jotka eivät pelaa Lentopallon maailmanliigassa. Kilpailun järjestää Euroopan lentopalloliitto CEV.

## Kilpailujärjestelmä

Euroopan liigassa on kolme alkulohkoa, joissa pelataan kotona ja vieraissa tuplaottelut kuuden viikonlopun aikana eli otteluita tulee kullekin joukkueelle yhteensä kaksitoista alkulohkoissa. Alkulohkonsa voittaja . Mikäli lopputurnauksen järjestäjänä toimiva isäntämaa on alkulohkossaan voittajana pääsee kyseisen lohkon paras maa isäntämaan lisäksi lopputurnaukseen. Lopputurnauksessa pelaa neljä joukkuetta mukaan lukien isäntämaa.

Joukkueet pelaavat turnauksessa heti alkuun välieräottelut, jonka voittaja etenee Euroopan liigan finaaliin.

## Voittajat

Historian ensimmäisen Euroopan liigan voitti Tšekki, joka löi Venäjän kotikentällään pelatussa finaalissa. Kaudella 2005 finaaliin oli raivannut jälleen tiensä Venäjä sekä yllättäen Suomi, joka pelasi finaaliturnauksessa B-maajoukkueellaan. Suomi ei pystynyt antamaan finaalissa vastusta, ja näin Venäjän voitti isäntämaana kisat. Kaudella 2006 Euroopan liiga sai jälleen uuden voittajan kun Hollanti löi tiukassa finaalissa Kroatian Turkissa pelatussa lopputurnauksessa.

Kaudella 2007 Espanjassa pelattu lopputurnaus päättyi jälleen isäntämaan voittoon, kun Espanja voitti Portugalin historian tiukimmassa finaalissa. Kauden 2008 finaalissa Slovakian maajoukkue otti sen historian ensimmäisen Euroopan liigan voiton Hollannista erin 3-1.

## Suomen menestys

Suomen A-maajoukkue on osallistunut Euroopan liigaan kausilla 2004 sekä 2005. Kaudella 2004 joukkue ei selviytynyt finaaleihin, mutta kaudella 2005 se pelasi itsensä lopputurnaukseen. Lopputurnauksessa pelasi A-maajoukkueelta nuorennettu ryhmä sillä avainpelaajat keskittyivät MM-karsintoihin. Se ei A-maajoukkueen peliesitystä haitannut, kun Suomi otti komeasti hopeaa. Finaalissa kovemmaksi joukkueeksi osoittautui jo samassa alkulohkossa esiintynyt Venäjä. Joukkueen passari Simo-Pekka Olli valittiin Euroopan liigan finaalien parhaimmaksi passariksi, ja hakkuri Mikko Oivanen parhaimmaksi hyökkääjäksi.

20 vuotta myöhemmin Suomi pelasi toiseen kertaan itsensä finaaliin ja voitti Tšekin.

## Mitalistit

## Mitalitaulukko
Rolex

**Rolex** on sveitsiläinen kellomerkki ja kellojen valmistaja, jonka rannekellot ja kronometrit ovat arvostettuja ja saaneet jopa statussymbolin maineen. Rolex SA:n pääkonttori on Genevessä, joka on myös yhtiön kotipaikka. Kelloja valmistetaan Sveitsissä kolmella paikkakunnalla: Biel/Biennessä Bernin kantonissa, Chêne-Bourgissa Geneven kaakkoispuolella ja Plan-les-Ouatesissa Geneven lounaispuolella.

Rolex on toiminut vuodesta 2013 lähtien Australian Grand Prix'n pääsponsorina.

## Historia

Yhtiön perusti saksalainen Hans Wilsdorf vuonna 1905 Lontoossa nimellä *Wilsdorf and Davis*. Yhtiö toimi maahantuojana ja hankki kellokoneistot sveitsiläiseltä Hermann Aeglerilta mutta suunnitteli itse kotelot. Rolex-tuotemerkki rekisteröitiin vuonna 1908. Vuonna 1919 yhtiö siirsi Englannin korkeiden tuontitullien vuoksi pääkonttorinsa Geneveen, jolloin nimeksi tuli *Montres Rolex SA*. Wilsdorf keskittyi varhaisessa vaiheessa kaukonäköisesti rannekelloihin, vaikka taskukellot olivat vielä 1920-luvulla yleisempiä. Vuonna 1931 yhtiö kehitti painovoimaan ja käyttäjän käden liikkeeseen perustuvan *Rotor*-mekanismin, josta kehittyi Perpetual-automaattikoneisto.

## Lähteet

## Aiheesta muualla

*Yhtiön viralliset sivut
Jaan Ehlvest

**Jaan Ehlvest** (s. 14. lokakuuta 1962 Tallinna, Viro) on virolainen shakinpelaaja. Hänestä tuli suurmestari 1987, ja samana vuonna hänet valittiin Viron vuoden urheilijaksi, kuten myös vuonna 1989.

Kansainvälisen shakkiliiton vuoden 2008 FIDE-listauksessa Ehlvestin Elo-luku oli 2601, jolla hän oli maansa vahvin pelaaja ja sijalla 94 koko maailmassa. 

Ehlvestin korkein Elo-vahvuus vuoden 2021 tiedon mukaan on ollut 2&nbsp;640.

Jaan Ehlvestin veli Jüri Ehlvest oli Virossa tunnettu kirjailija.

## Lähteet

## Aiheesta muualla
*
* Jaan Ehlvestin viralliset sivut
Suomirokkia 9

**Suomirokkia 9** (*36 suomirokin helmeä - Poppia ja jytää*) on samannimisen, Poko Rekordsin julkaiseman, kokoelmalevysarjan yhdeksäs osa. Se julkaistiin vuonna 2004.

Albumi saavutti kultalevyn rajan julkaisuvuonnaan 2004.

## Kappaleet
**CD1:**
# Neljä Ruusua: "Elän vain kerran"
# Irina: "Vastaukset"
# Maija Vilkkumaa: "Mun elämä"
# Nightwish: "Nemo"
# The Rasmus: "Days"
# Protoni: "Petollinen"
# Nylon Beat: "Psykedeliaa"
# Maybee: "Teen mitä vaan"
# The Crash: "Lauren Caught My Eye"
# Creamstar: "Honey"
# Nerdee: "Cold"
# Tehosekoitin: "Valonkantaja"
# 51 Koodia: "Kauas"
# Liekki: "Pienokainen"
# Ville Leinonen: "Suudelmitar"
# Happoradio: "Pois kalliosta"
# Zen Café: "Mies jonka ympäriltä tuolit viedään"
# Yö: "Lannistumaton"

**CD2:**
# Timo Rautiainen & Trio Niskalaukaus: "Hyvä ihminen"
# Kotiteollisuus: "Helvetistä itään"
# Popeda: "Ei lasten käsiin"
# Apulanta: "Jumala"
# Peer Günt: "I Don't Wanna Be a Rock'n'Roll Star"
# Zero Nine: "Bangin on Drums"
# Hurriganes: "Oowee-oohla"
# The Flaming Sideburns: "Save Rock'n'Roll"
# Bitch Alert: "Late Night Lullaby"
# Daisy: "Someones's Got It In For Me"
# Ismo Alanko Säätiö: "Julkinen eläin"
# CMX: "Palvelemaan konetta"
# Rautakello: "Muisto"
# The 69 Eyes: "Crashing High"
# Suburban Tribe: "Silent Rain"
# Technicolour: "Endless Night"
# Sadetanssi: "Kuvasi kaltainen"
# Negative: "Still Alive"

## Katso myös
* Suomirokkia-sarjan muut julkaisut

## Lähteet
Suomirokkia 8

**Suomirokkia 8** (*38 galaksin kovinta suomirock-hittiä*) on samannimisen, Poko Rekordsin julkaiseman, kokoelmalevysarjan kahdeksas osa. Se julkaistiin vuonna 2003.

Albumi saavutti kultalevyn rajan vuonna 2003, ja platinalevyn rajan 2006. 

## Kappaleet
### CD1
# Teleks: "Hiljaa virtaa Vantaa"
# Disco: "Ketä sinä odotat"
# Yö: "Rakkaus on lumivalkoinen"
# Timo Rautiainen & Trio Niskalaukaus: "Surupuku"
# Pate Mustajärvi: "Kun lähdet armeijaan"
# Apulanta: "Saasta"
# Guava: "Tao Tao"
# Tiktak: "Jää"
# Killer: "All I Want"
# The 69 Eyes: "Betty Blue"
# Negative: "The Moment of Our Love"
# Rautakello: "Rautakello"
# Stratovarius: "Eagleheart"
# Creamstar: "Stand By Me"
# The Crash: "Star"
# Nerdee: "Broken Glass"
# Irina: "Juulian totuudet"
# Maija Vilkkumaa: "Ingalsin Laura"
# Popeda: "Kakskytä centtiä"

### CD2
# Eppu Normaali: "Hipit rautaa"
# Zen Café: "Eipä tiennyt tyttö"
# Kolmas Nainen: "Elämän tarkoitus"
# Ismo Alanko Säätiö: "Paratiisin puu"
# Neljä Ruusua: "Popmuseo"
# CMX: "Vallat ja väet"
# Leevi and The Leavings: "Raparperitaivas"
# Kojo: "So Mean"
# Sipe: "Tilatkaa tytöt taksi"
# Kaupunginorkesteri: "Anssi ei osaa tanssia"
# J. Karjalainen: "Avaruuden ikkuna"
# Ihmepoika: "Valvoja"
# Lemonator: "Broken Record"
# Velcra: "Can't Stop Fighting"
# Kotiteollisuus: "+-0"
# Tyrävyö: "Uskoin niin"
# SIG: "Tiina menee naimisiin"
# Kontra: "Aja hiljaa isi"
# Scandinavian Music Group: "Tällaisena kesäyönä"

## Katso myös
* Suomirokkia-sarjan muut julkaisut

## Lähteet
Siima (kalastus)

**Siima** on ongen, virvelin tai muun vastaavan vavan ja koukun tai uistimen yhdistävä lankamainen osa. 

Siima voi olla muovista valmistettu monofiilisiima tai mikrokuidusta punomalla tai fuusioimalla valmistettu monikuitusiima. Erilaisilla valmistusmateriaaleilla ja rakenteilla pyritään säätelemään muun muassa siiman lujuus-, notkeus- ja jousto-ominaisuuksia. Monofiilisiima venyy pituudestaan jopa kymmeniä prosentteja ennen katkeamista, monikuitusiima puolestaan venyy vain muutaman prosentin verran.
Siima, jossa on suuri vetolujuus, on useimmiten paksua eivätkä solmut kestä siinä hyvin.

## Siiman paksuus

Sopivan paksuista siimaa valittaessa täytyy ottaa huomioon sekä pyydettävä kala, että käytettävät onkimisvälineet. Siiman paksuuden ja koukun koon tulee olla sopusoinnussa toisiinsa. Myös onkipaikka vaikuttaa valittavan siiman paksuuteen. Jos ongitaan kasvillisuuden ja pohjaoksien seasta, kannattaa käyttää vahvempaa siimaa.

## Siiman väri

Kala saattaa tarkastella syöttiä jonkin aikaa. Tällöin on melko tärkeää ettei siima ole väärän värinen. Onkisiimoja on monen värisiä. Värittömän siiman lisäksi on olemassa muiden muassa vihreitä, sinisiä ja jopa itsevalaisevia siimoja. Sellaisesta on hyötyä jos kalastetaan hämärässä. Tosin tällöin voidaan kysyä näkeekö kala sen.

## Lähteet
* Aulio, Olli: *Onkijan kirja/Onkisiima*

### Viitteet

## Aiheesta muualla
Deborah Secco

**Deborah Fialho Secco** (s. 26. marraskuuta 1979 Rio de Janeiro) on brasilialainen näyttelijä. Hän on esiintynyt muun muassa Globon televisiosarjassa *América*. Elokuvien joukossa on *Caramuru - A Invenção do Brasil* (2001).

Secco on toiminut myös *[[Playboy]]n* mallina lehden portugalinkielisen version elokuun 1999 numerossa.

## Lähteet

## Aiheesta muualla
*
Spina bifida

**Spina bifida** () on neuraaliputken sulkeutumishäiriöihin kuuluva vammaryhmä. Siihen kuuluvat *[[meningomyeloseele]]*, *[[spina bifida occulta]]* ja *[[meningoseele]]*. Vamma muodostuu sikiölle varhaisessa yksilönkehityksen vaiheessa, ja se on yksi yleisimmistä synnynnäisistä epämuodostumista. Spina bifida -tyyppisessä neuraaliputken sulkeutumishäiriössä neuraaliputki ei sulkeudu selkärangan alaosasta kunnolla neurulaation aikana. Jos neuraaliputken aivo-osa ei sulkeudu kunnolla, aiheutuu sikiölle sen sijaan kuolettava anenkefalia.

Spina bifida on synnynnäinen epämuodostuma, eikä siihen ole suoranaista parannuskeinoa. Sen oireita voidaan kuitenkin helpottaa. 

Vuosina 1969–2010 Suomessa syntyi vuosittain 10–25 lasta, joilla oli spina bifida.  

Suomessa vuosina 1981–2010 syntyneistä sadasta&nbsp;tuhannesta lapsesta keskimäärin neljällä oli spina bifida. Samalla aikavälillä naisista, jotka kuulivat tulevansa saamaan spina bifida -lapsen, päätti 40&nbsp;prosenttia valita raskaudenkeskeytyksen.

## Spina bifida occulta

*Spina bifida occulta* on neuraaliputken sulkeutumishäiriöistä vaarattomin, ja toisinaan se jää huomaamatta henkilön aikuisikään asti, kunnes hän käy esimerkiksi röntgenkuvauksessa jonkin muun vaivan takia. Vaikka neuraaliputki ei ole täysin sulkeutunut, vastasyntyneen lapsen selässä ei näy muille spina bifida -tyypin vammoille tyypillistä kohjua vaan usein ylimääräistä karvoitusta tai patti.

## Meningoseele

*Meningoseelestä* on kyse, kun epätäydellisesti sulkeutuneesta neuraaliputkesta pursuaa osittain ulos aivo-selkäydinnestettä ja selkäydinkanavaa suojaavia kalvoja. Meningoseele aiheuttaa lapsen selkään pienen kohjun, mutta koska selkäydin ja hermot eivät pursua kohjuun, hermot eivät juurikaan vaurioidu ja siten meningoseele-henkilöille ei aiheudu spina bifidasta kovin vaikeita oireita. Meningoseele on spina bifida -tyypin sulkeutumishäiriöistä harvinaisin.

## Meningomyeloseele

*Meningomyeloseele* on spina bifida -tyypin kehityshäiriöistä vakavin ja yleisin. Siitä kärsiviä on noin 75 prosenttia oireita aiheuttavista spina bifida -tapauksista. Joskus termejä spina bifida ja meningomyeloseele käytetään kuvaamaan samaa asiaa, mutta tarkalleen ottaen spina bifida tarkoittaa ryhmää vammoja, joihin meningomyeloseele kuuluu. 

Meningomyeloseeleen kuuluu oireina usein jalkojen osittainen halvaustila, tunnottomuutta, suoliston ja virtsarakon hallintaongelmia sekä kognitiivisia ongelmia. Noin 90 prosenttia meningomyeloseele-henkilöistä kärsii hydrokefaliasta eli aivojen nestekierron häiriöstä. Oireiden vakavuus riippuu vamman kohdasta selkärangassa.

## Lähteet

## Aiheesta muualla

*Kehitysvammahuollon tietopankki: Kari Viitapohja, Spina bifida
Charles-Louis Hanon

**Charles-Louis Hanon** (2. heinäkuuta 1819 – 19. maaliskuuta 1900) oli ranskalainen pianopedagogi ja säveltäjä. Hänet muistetaan kokoamastaan kuudenkymmenen tekniikkaa kehittävän harjoituksen sarjasta. Harjoituksilla on kansainvälisesti ollut suuri pedagoginen arvo.
Leslie Cheung

**Leslie Cheung Kwok-Wing** (; 12. syyskuuta 1956 – 1. huhtikuuta 2003) oli hongkongilainen muusikko ja näyttelijä. Hän kuului kantopopin suuriin nimiin. Sen lisäksi, että hän levytti laulajana, hän myös sävelsi.

Cheung esiintyi uransa aikana lukuisissa elokuvissa, joiden joukossa ovat *[[A Better Tomorrow]]* (1986), *[[A Better Tomorrow II]]* (1987) ja *Days of Being Wild* (1991). Hän jatkoi uraansa sekä näyttelijänä että laulajana 2000-luvulle, vaikka henkinen terveydentila loppuvaiheissa romahti; Cheung teki 46-vuotiaana itsemurhan hyppäämällä Mandarin Oriental Hotelin 24. kerroksesta Hongkongissa.

Cheung oli avoimesti biseksuaalinen.

## Lähteet

## Aiheesta muualla

*
Paul Zoungrana

**Paul Zoungrana** M. Afr. (3. syyskuuta 1917 – 4. kesäkuuta 2000) oli katolisen kirkon burkinalainen pappi. Hän toimi Ouagadougoun arkkihiippakunnan arkkipiispana vuosina 1960–1995, ja hänet ylennettiin kardinaaliksi 1965. Hän osallistui vuoden 1978 kahteen konklaaviin.

Ouagadougoussa syntynyt Zoungrana sai pappisvihkimyksensä 2. toukokuuta 1942. 

## Aiheesta muualla
*Catholic Hierarchy: Paul Zoungrana
Matt Doran

**Matthew J. "Matt" Doran** (s. 30. maaliskuuta 1976 Sydney) on australialainen näyttelijä. Hän tuli tunnetuksi jo teini-iässään televisiosarja *Home and Awayn* myötä.

Doran on aikuisiällään esiintynyt muiden muassa elokuvissa *[[Matrix (elokuva)|Matrix]]* (1999) ja *[[Star Wars: Episodi II – Kloonien hyökkäys]]* (2002). Vuonna 2001 hänet nähtiin roolissa televisiosarjassa *Love Is a Four-Letter Word*. 

## Aiheesta muualla
*
Suntti (biologia)

Biologiassa ja lääketieteessä **suntti**, josta käytetään myös nimityksiä **shuntti** ja **šuntti**, on laite, joka joko suoranaisesti siirtää nestettä kehon osasta toiseen tai mahdollistaa tällaisen siirtymisen. Suntteja on elimistössä luonnostaan; niitä myös valmistetaan keinotekoisesti elimistöön asennettaviksi.

Keinotekoista sunttia käytetään esimerkiksi vesipään eli hydrokefalian ja silmätaudeissa glaukooman hoitoon.
Belinda Emmett

**Belinda Jane Emmett** (12. huhtikuuta 1974 – 11. marraskuuta 2006) oli australialainen näyttelijä ja laulaja. Hänet muistetaan televisiosarjoista *Home and Away* ja *All Saints*. 

Emmettillä todettiin rintasyöpä vuonna 1998. Myöhemmin se levisi luihin, ja näyttelijä kuoli marraskuussa 2006 ollessaan vasta 32-vuotias. Leskeksi jäi televisiopersoona Rove McManus, jonka kanssa Emmett oli avioitunut 29. tammikuuta 2005.

Emmett ennätti saattaa valmiiksi ensimmäisen albuminsa; *So I Am* julkaistiin postuumisti.

## Aiheesta muualla
*
Igor Antón

**Igor Antón Hernández** (s. 2. maaliskuuta 1983 Galdakao, Baskimaa) on espanjalainen maantiepyöräilijä. Hän kilpaili ammattilaisena vuosina 2005−2018. Hän edusti Euskaltel-Euskadi-tallia vuoteen 2013, minkä jälkeen siirtyi kahdeksi vuodeksi Team Movistariin ja 2016 edelleen Dimension Data -talliin. Hän oli parhaimmillaan mäkiajossa.

Antón voitti vuonna 2006 Espanjan ympäriajon 16. etapin 23 sekunnin erolla Alejandro Valverdeen. Kokonaiskilpailussa hän sijoittui viidenneksitoista. Samana vuonna Antón voitti lisäksi Escalada ciclista a Montjuïc -kilpailun ja sijoittui kolmanneksi Subida a Urkiolassa.

Vuonna 2007 Antón voitti Tour de Romandien neljännen osuuden ja sijoittui kahdeksanneksi Espanjan ympäriajon kokonaiskilpailussa. Kaudella 2008 hän voitti toisen etapin Sveitsin ympäriajossa ja sijoittui kokonaiskilpailussa kolmanneksi. Lisäksi hän oli toinen Euskal Bizikleta -kilpailussa. Vuonna 2009 hän voitti Subida a Urkiola -kilpailun.

Antón voitti vuonna 2010 kolmannen etapin Vuelta a Castilla y León -kilpailussa ja sijoittui kokonaiskilpailussa toiseksi. Saman vuoden La Flèche Wallonne -klassikossa hän oli neljäs ja Liège–Bastogne–Liège'ssä kuudes. Tour de Romandiessa hän sijoittui viidennellä etapilla alun perin toiseksi, mutta nousi voittajaksi Alejandro Valverden tultua hylätyksi. Espanjan ympäriajossa hän voitti neljännen ja 11:nnen etapin ja oli kolmannella etapilla toinen. Hän joutui keskeyttämään kilpailun kaatumisen seurauksena 14. etapilla johtaessaan kokonaiskilpailua.

Antón sijoittui viidenneksi La Flèche Wallonnessa 2011. Saman vuoden Italian ympäriajossa hän voitti 14. etapin ja oli kokonaiskilpailussa seitsemästoista. Espanjan ympäriajossa hän voitti 19. etapin ja Tour of Beijingissä mäkikirikilpailun. Espanjan ympäriajossa 2012 hän sijoittui yhdeksänneksi. Seuraavana vuonna hän oli GP Miguel Indurainissa toinen ja Espanjan ympäriajossa 20:s. Hän voitti 2015 Vuelta Asturias -ajon ensimmäisen etapin ja kokonaiskilpailun.

## Lähteet
*Igor Antón Trap-Friis-tietokannassa 
*Esittely Cycling Archives -tietokannassa 
*Igor Antón Pro Cycling Stats -sivustolla 
### Viitteet
Konvict Muzik

**Konvict Muzik** on R&B/hip hop -muusikko Akonin perustama ja omistama levy-yhtiö. Akonin lisäksi suosittuja artisteja yhtiön listoilla ovat muun muassa T-Pain, Lady GaGa, Colby O'Donis ja Kardinal Offishall. Useimpien Konvict Muzik -artistien kappaleiden alussa kuuluu sellin oven kolahdus, jonka jälkeen Akon sanoo ”Konvict”. Konvict Muzikin listoilla olevista artisteista T-Pain, Nivea, Lyfe Jennings ja Dolla löytyvät myös Jive Recordsin listoilta.

## Artistit
*Akon
*A-Wax
*American Yard
*Brick & Lace
*Colby O'Donis
*Church Boi
*Gypsy Stokes
*Glowb
*Kardinal Offishall
*Lady GaGa
*Natalia Kills
*Qwes Kross
*Ray Lavender
*Red Cafe
*Sway
*Sarkodie
*Tami Chynn
*Tariq L.
*T-Pain
*Ya Boy

## Diskografia
T-Pain – *[[Rappa Ternt Sanga]]*
*Julkaistu: Joulukuu 5, 2005
*Kunniamaininta: Kultaa
*Singlet: "I'm Sprung", "I'm N Luv (Wit A Stripper)", "Studio Luv"

Akon – *[[Konvicted]]*
*Julkaistu: Marraskuu 14, 2006
*Kunniamaininnat: Gold 
*Singlet: "Smack That", "I Wanna Love You", "Don't Matter", "Mama Africa", "Sorry, Blame It on Me", "Never Took the Time", "I Can't Wait"

T-Pain – *[[Epiphany (albumi)|Epiphany]]*
*Julkaistu: June 5, 2007
*Kunniamaininnat: Platinum
*Singlet:"Buy U a Drank (Shawty Snappin')", "Bartender", "Church"

T-Pain – *[[Thr33 Ringz]]*
*Julkaistu: Marraskuu 11, 2008
*Kunniamaininnat: Gold
*Singlet: "Can't Believe It", "Chopped N Skrewed", "Freeze"

Akon – *[[Freedom]]*
*Julkaistu: Joulukuu 2, 2008
*Kunniamaininnat: Gold
*Singlet: "Right Now (Na Na Na)", "I'm So Paid", "Beautifull"

T-Pain – *[[Revolver (T-Painin albumi)]]*
*Julkaistu: Joulukuu 6, 2011
*Kunniamaininnat: TBA
*Singlet: "Take Your Shirt Off", "Reverse Cowgirl", "Rap Song" (mukana Rick Ross) 
*Singlet: "Best Love Song" (mukana Chris Brown), 5 O'clock (mukana. Wiz Khalifa & Lilly Allen), Jungle Booty (Feat. Akon, Meek Mill & Busta Rhymes)

Akon – *Stadium* 
*Julkaistaan: Vuoden 2012 alkupuolella
*Kunniamaininnat:
*Singlet: "Give It To 'Em" (mukana Rick Ross)
,"Angel", "Take It Down Low" (mukana Chris Brown)

## Kon Live Distribution
**Kon Live Distribution** on Akonin vaihtoehtoinen R&B/Rap levy-yhtiö joka toimii Universal Music Groupin alaisuudessa.

### Artistit
*Lady Gaga
*Jeffree Star
*Colby O'Donis
*Kardinal Offishall
*Kat DeLuna
*Natalia Kills
*Ray Lavender

### Diskografia
* Kardinal Offishall – *[[Not 4 Sale]]* (2008)
** Singles: "Dangerous", "Set It Off", "Burnt", "Numba 1 (Tide Is High)"
* Colby O'Donis – *[[Colby O]]* (2008)
** Singles: "What You Got", "Don't Turn Back"
* Lady Gaga – *[[The Fame]]* (2008)
** Singles: "Just Dance","Poker Face", "Eh, Eh (Nothing Else I Can Say)", "LoveGame", "Paparazzi"
* Lady Gaga – *[[The Fame Monster]]* (2009)
** Singles: "Bad Romance", "Telephone", "Alejandro"
* Natalia Kills – *[[Perfectionist]]* (2011)
** Singles: "Mirrors", "Wonderland", "Free"
* Lady Gaga – *[[Born This Way]]* (2011)
** Singles: "Born This Way", "Judas", "The Edge of Glory", "You and I", "Marry the Night"
* Kardinal Offishall - "Mr International" (2011)
** Singles: "Body Bounce" (mukana Akon), "The Anthem", "Smash the Club" (mukana Pitbull, Lil Jon ja Clinton Sparks)
* Jeffree Star – *[[Virginity - EP]]* (2012)

## Lähteet
Igor Železovski

**Igor Nikolajevitš Železovski** (, , 1. heinäkuuta 1963 Orša – 12. kesäkuuta 2021) oli valkovenäläinen pikaluistelija, joka edusti myös Neuvostoliittoa.

Železovski saavutti olympialaisissa kahdesti 1000 metrillä mitalin: hopeaa Lillehammerista 1994 ja pronssia Calgarysta 1988; Lillehammerissa hän edusti Valko-Venäjää ja Calgaryssa Neuvostoliittoa. Sprinttiluistelun maailmanmestaruuden hän voitti kuusi kertaa: 1985, 1986, 1989, 1991, 1992 ja 1993. Lisäksi hän sai pronssia 1990. Maailmancupin kokonaiskilpailun hän voitti 1000 metrillä 1991, 1992 ja 1993 ja oli lisäksi kolmas 1994. 500 metrin maailmancupissa hän oli kolmas 1993. Hänen saavutuksiinsa lukeutuvat myös juniorien yleisluistelun MM-hopea 1982 ja viisi Neuvostoliiton sprinttiluistelun mestaruutta.

Hän piti aikoinaan hallussaan myös useita maailmanennätyksiä.

## Lähteet
* Igor Železovski Skateresults.com -tietokannassa 

### Viitteet
Patrick Jansen

**Patrick Anthony "Pat" Jansen** (14. joulukuuta 1923 – 23. marraskuuta 2003) oli intialainen maahockeypelaaja, hän kuului maajoukkueeseen, joka voitti kultaa vuoden 1948 kesäolympialaisissa Lontoossa sen kaadettua finaalissa Ison-Britannian.

## Lähteet

## Aiheesta muualla
* Databaseolympics.com
Markus Fothen

**Markus Fothen** (s. 9. syyskuuta 1981 Kaarst, Saksa) on saksalainen maantiepyöräilijä. Ammattilaisuransa alkuvuodet, 2004–2008, hän ajoi Gerolsteiner-joukkueessa, jonka jälkeen Team Milramissa 2009–2010 ja lopuksi 2011–2013 Team NSP-Ghost -joukkueessa.

Fothen on kilpaillut myös ratapyöräilyssä: hän kuului vuonna 1999 junioreiden joukkuetakaa-ajon MM-hopeaa saavuttaneeseen Saksan joukkueeseen. Vuonna 2003 hän voitti alle 23-vuotiaiden maantieaika-ajon maailman- ja Euroopan mestaruuden.

Ensimmäisenä ammattilaisvuonnaan 2004 Fothen voitti GP Schwarzwald -kilpailun. Seuraavana vuonna hän kuului Gerolsteinerin joukkueeseen, joka voitti ProTour-sarjan joukkueaika-ajokilpailun Eindhovenissa. Italian ympäriajon kokonaiskilpailussa hän sijoittui 12:nneksi ja Circuit de la Sarthe -ajossa toiseksi.

Vuonna 2006 Fothen voitti Luk Challenge -pariaika-ajokilpailun Sebastian Langin kanssa. Ranskan ympäriajossa hän sijoittui 15:nneksi ja nuorten kilpailussa toiseksi. Seuraavana vuonna Fothen voitti Tour de Romandien ensimmäisen etapin ja sijoittui Ranskan ympäriajon 17. etapilla osuudella Daniele Bennatin jälkeen. Vuonna 2008 hän voitti Sveitsin ympäriajon viidennen etapin ja sijoittui neljänneksi Tirreno–Adriaticon kokonaiskilpailussa 

Myös Markus Fothenin nuorempi veli Thomas on ammattipyöräilijä.

## Lähteet
*Markus Fothen Trap-Friis-tietokannassa 
*Markus Fothen Cycling Archives -tietokannassa 

### Viitteet

## Aiheesta muualla
*Virallinen sivusto
Kaksinpeli

**Kaksinpeli** on videopeleissä ja useissa lautapeleissä esiintyvä pelimuoto, joka on tarkoitettu vain kahden pelaajan pelattaviksi. Kaksinpelin ero moninpeliin on moninpelin mahdollisuus useamman pelaajan pelattavuuteen ja yksinpeliin, jossa pelaajalla ei ole ihmisvastustajaa.

Kaksinpelissä pelaajat voivat pelata toisiaan vastaan tai yhdessä, esimerkiksi tanssipeleissä ja tenniksessä.

## Historia
Varhaiset videopelit kuten *[[PONG]]* olivat vain kaksinpeliin suunniteltuja: näissä ei ollut mahdollista pelata tekoälyn ohjaaman vastustajan kanssa lainkaan.

## Esimerkkejä kaksinpeleistä
*  
* Laivanupotus
* Shakki
* Tennis
* Tammi

## Katso myös
* Yksinpeli
* Moninpeli
Bellinin akatemia

**Bellinin akatemia** on taiteilijaryhmänäkin tunnettu yksityinen taideakatemia, jonka taiteilija Outi Heiskanen ja Mirja Airas perustivat. Alkuperäiseen kokoonpanoon kuului muun muassa Lotta Määttänen, Hannu Väisänen, Riitta Åkerstedt, Lea Sanna Karlsson-Sutisna, Kalevi Liski, Dan Palmgren, Pekka Nevalainen. Ryhmän toiminta alkoi 1970-luvulla ja oli vilkasta myös 1980-luvulla. Myöhemmin se toimi nimellä Bellinin akatemian harjoitushuone. Akatemia on tehnyt performansseja mm. Taideyliopiston kuvataideakatemian ensimmäisessa promootio juhlassa. 

Ryhmä teki kirjallisia maalauksia, sekoitti aktioissaan taidelajien rajoja; se perusti työnsä poikkikulttuurisille ja myyttisille aineksille. Se tuotti improvisoituja happeningejä teatterinomaisin keinoin. Bellinin-akatemia toimi Katajannokalla. Se esitteli kirjastonsa Helsingin Taidehallin studiossa keväällä 1985. Ryhmä järjesti 1985 oululaisten arkkitehtiopiskelijoiden kanssa viisisataa kirjaa käsittäneen katutapahtuman.. Akatemialle on nimetty toimitilat myös Lallukan taiteilijakodissa.

Akatemian julkaisusarjan nimi oli *Bellinin akatemian julkaisuja*. Sen numero 2 oli Outi Heiskasen *Korttitalo* (1980). Akatemian rinnalla toimi myös performanssiryhmä Record Singers. 
## Lähteet
Record Singers

**Record Singers** on 1973–1993 välillä aktiivisesti esiintynyt suomalainen performanssiryhmä. Ryhmän toimintaan voi nykyään tutustua näiden järjestämän näyttelytoiminnan kautta. Ryhmään kuuluivat Outi Heiskanen, Hannu Väisänen, Mirja Airas ja Pekka Nevalainen. Ryhmä esitti esimerkiksi taidenäyttelyjen avajaisissa kuvaelmia ja lauluesityksiä. Ryhmä julkaisi vuonna 1974 tyhjän äänilevynkuoren, jota on pidetty kansainvälisessäkin mitassa yhtenä kokeellisen musiikin kirkkaimpana helmenä.

Kuvataiteen Keskusarkiston Taidehistoriallisissa asiakirja-arkistoissa on Porkkana ry:n dokumentointiprojektin keräämä kokoelma Record Singersin toiminnasta.
Hanna Johansson on pitänyt 6.2.2008 Kuvataideakatemian Avoimessa akatemiassa keskiviikkoluennon aiheesta "Record Singers -ryhmän tutkimusmatkat".

## Katso myös
*Bellinin akatemia
*Jack Helen Brut
*Elonkorjaajat

## Kirjallisuutta
*Adhesiva arketyper = Tajunnan tarroja, Moderna Museet : Tukholma, 1977
*Performance, aktio, happening : jälkiä katoavasta taiteesta. Toim Erkki Anttonen ; Julkaisija Helsingin yliopiston taidehistorian laitos 1995 
## Aiheesta muualla
* Video: "Record Singers: ¾ - Johdanto ryhmän esitystaiteelliseen toimintaan". (2012)

## Lähteet
Philippe Barbarin

**Philippe Xavier Christian Ignace Marie Barbarin** (s. 17. lokakuuta 1950) on katolisen kirkon ranskalainen pappi. Hänestä tuli Lyonin hiippakunnan arkkipiispa vuonna 2002 ja yksi kardinaaleista 21. lokakuuta 2003.

Barbarin syntyi Rabatissa, Marokossa, ja sai pappisvihkimyksensä 17. joulukuuta 1977. Vuosina 1998–2002 hän toimi Moulinsin piispana.

Maaliskuussa 2019 Philippe Barbarin tuomittiin puolen vuoden ehdolliseen vankeusrangaistukseen lapsen seksuaalisen hyväksikäytön peittelystä. Barbarin ilmoitti eroavansa Lyonin arkkipiispan tehtävästä. Tapaukseen perustuu François Ozonin elokuva *[[Jumalan armosta]]* (*Grâce à Dieu*, 2018).

## Lähteet

## Aiheesta muualla

*Catholic Hierarchy: Philippe Xavier Ignace Cardinal Barbarin
Josip Bozanić

**Josip Bozanić** (s. 20. maaliskuuta 1949) on katolisen kirkon kroatialainen pappi. Hän on toiminut Zagrebin hiippakunnan arkkipiispana vuodesta 1997. Kardinaaliksi hänet nimitettiin 21. lokakuuta 2003.

Bozanić syntyi Rijekassa ja sai pappisvihkimyksensä 29. kesäkuuta 1975. Ennen pääsyään Zagrebin arkkipiispaksi hän oli toiminut Krkin hiippakunnan piispana. Hän osallistui uuden paavin valintaan vuoden 2005 konklaavissa.

## Aiheesta muualla
*Catholic Hierarchy: Josip Cardinal Bozanic
Haber

**Haber** on muun muassa seuraavien henkilöiden sukunimi:

* Fritz Haber (1868-1934), saksalainen kemisti, Nobelin kemianpalkinnon saaja, toinen Haber-Bosch-menetelmän keksijöistä
* Peter Haber (s. 1952), ruotsalainen näyttelijä
* Samu Haber (s. 1976), suomalainen laulaja
* Tino Häber (s. 1982), saksalainen keihäänheittäjä.

Haber–Bosch-menetelmä on ammoniakin ja typpilannoitteiden valmistusmenetelmä.
Huber

**Huber** on saksalaisperäinen sukunimi. Huber-nimisiä ovat muun muassa seuraavat:

## Huber sukunimenä

* Andrea Huber (s. 1975), sveitsiläinen maastohiihtäjä
* Andreas Huber (s. 1822), saksalainen pikakirjoittaja
* Anke Huber (s. 1974), saksalainen tennispelaaja
* Charles M. Huber (s. 1956), saksalainen näyttelijä
* Christoffer Huber, suomalainen jääpallomaalivahti
* Chuck Huber (s. 1971), yhdysvaltalainen ääninäyttelijä
* Daniel Huber (s. 1993), itävaltalainen mäkihyppääjä.
* Günther Huber (s. 1956), itävaltalainen rattikelkkailija
* Hans Huber (1852–1921), sveitsiläinen säveltäjä
* Hans Huber (1934–2024), saksalainen nyrkkeilijä, raskaansarjan hopeamitalisti kesäolympialaisissa 1964
* Hans Huber (1929–2014), saksalainen jääkiekkoilija, Länsi-Saksan olympiajoukkueen jäsen talviolympialaisissa 1956 ja 1960
* Herbert Huber (s. 1944), itävaltalainen alppihiihtäjä
* Heribert Michael Huber, *Michael Heltau* (s. 1933), saksalais-itävaltalainen näyttelijä ja laulaja
* Henrika de Kermadec, suomalainen kirjailija, muusikko ja lauluntekijä.
* Katharina Huber (s. 1995), itävaltalainen alppihiihtäjä
* Klaus Huber (1924–2017), sveitsiläinen säveltäjä
* Konrad Huber (1892–1960), suomalainen haulikkoampuja
* Liezel Huber (s. 1976), eteläafrikkalainen tennispelaaja
* Robert Huber (1844–1905), sveitsiläis-suomalainen insinööri, Helsingin vesijohtoverkoston rakennuttaja
* Robert Huber (1878–1946), suomalainen ammunnan olympiamitalisti
* Robert Huber (s. 1937), saksalainen biokemisti, Nobelin kemianpalkinnon saaja
* Robert J. Huber (1922–2001), yhdysvaltalainen poliitikko
* Sasha Huber (s. 1975), suomalainen nykytaiteilija
* Sam Huber (s. 1965), suomalainen laulaja ja näyttelijä
* Satu Huber (s. 1958), suomalainen finanssijohtaja
* Sebastian Huber (1901–1985), saksalainen rattikelkkailija
* Victor Aimé Huber (1800–1869), saksalainen osuustoiminta-aatteen levittäjä

## Huber etunimenä
* Huber Matos (1918–2014), kuubalainen toisinajattelija

## Muita
*Oy Huber Ab, suomalainen vesijohtoalan yritys
Kosiv

**Kosiv** (, , ) on kaupunki läntisessä Ukrainassa Ivano-Frankivskin alueella. Tämä 8&nbsp;543 asukkaan kaupunki on noin 88&nbsp;387 asukkaan (2013) Kosivin piirin ainoa kaupunki ja hallintokeskus. Kosiv on kuuluisa maalatun keramiikan perinteestään, joka liitettiin vuonna 2019 Unescon aineettoman kulttuuriperinnön luetteloihin.

## Lähteet

## Aiheesta muualla
Bloch

**Bloch** on muun muassa seuraavien henkilöiden sukunimi:

* A. M. Bloch, havaintopsykologisen Blochin lain keksijä
* Alfred Bloch (s. 1877), ranskalainen jalkapalloilija
* Andy Bloch (s. 1969), yhdysvaltalainen pokeriammattilainen
* Claus Bloch (s. 1977), tanskalainen suunnistaja
* Eduard Bloch (1872–1945), itävallanjuutalainen lääkäri
* Ernest Bloch (1880–1959), amerikansveitsiläinen säveltäjä
* Ernst Bloch (1885–1977), saksalainen marxilaisfilosofi
* Felix Bloch, (1905–1983), sveitsiläis-yhdysvaltalainen fyysikko, Nobelin fysiikanpalkinto|Nobelin fysiikanpalkinnon saaja
* Ivan Bloch (1836–1901), puolalainen pankkiiri ja rautateiden rahoittaja
* Jamie Bloch (s. 1999), kanadalainen näyttelijä
* Konrad Bloch (1912–2000), saksalais-yhdysvaltalainen biokemisti, Nobelin lääketieteen palkinto|Nobelin lääketieteen palkinnon saaja
* Marc Bloch (1886–1944), ranskalainen historioitsija
* Marcel Bloch (1892–1986), ranskalainen teollisuusmies, lentokonetehdas Société des Avions Marcel Blochin perustaja
* Marcus Elieser Bloch (1723–1799), saksalainen lääkäri ja luonnontieteilijä
* Robert Bloch (1917–1994), yhdysvaltalainen kirjailija
* Thomas Bloch (s. 1962), ranskalainen muusikko
Gregory Harrison

**Gregory Neale Harrison** (s. 31. toukokuuta 1950) on yhdysvaltalainen näyttelijä. Hänet tunnetaan televisiosarjan *Trapper John, M.D.* (1979–1986) ohella muiden muassa elokuvista *Pohjoisrannikko* (1987), *It's My Party* (1996), *Au Pair* (1999), *Au Pair II* (2001) ja *Au Pair III* (2008). 

Esiintyminen saippuasarjassa *[[Viinitila Falcon Crest]]* toi Harrisonille vuonna 1991 Soap Opera Digest Award -ehdokkuuden. 

## Aiheesta muualla
*
Englantilaiset ruusut

**Englantilaiset ruusut** (*The English Roses*) on lasten kuvakirja, jonka on tehnyt Madonna. Se on hänen ensimmäinen lastenkirjansa. Kirja julkaistiin vuonna 2003 ja sen suomensi Kristiina Rikman.

## Juoni

Englantilaiset ruusut kertoo neljästä tytöstä: Charlotte, Amy, Grace ja Nicole. Tytöt kadehtivat kaunista Binahia. Binah on kauneudestaan huolimatta yksinäinen, mutta muut tytöt eivät kateutensa vuoksi halua olla hänen kanssaan. Unessa Charlottelle, Amylle, Gracelle ja Nicolelle ilmestyy haltija, joka näyttää heille millaista Binahin elämä on. Unen lopuksi haltija tarjoaa tytöille mahdollisuutta vaihtaa paikkaa Binahin kanssa. Tytöt kieltäytyvät, ja herättyään lupaavat leikkiä myös Binahin kanssa.

## Muut kirjat
Madonna on kirjoittanut yhdeksän kirjaa Englantilaisten ruusujen hahmoista:

# *Too Good to Be True*
# *Friends for Life!*
# *Goodbye, Grace?* (suom. Hyvästi, Grace?)
# *The New Girl* (suom. Uusi Tyttö)
# *A Rose by Any Other Name*
# *Big-Sister Blues*
# *Being Binah*
# *Hooray for the Holidays*
# *A Perfect Pair*

## Lähteet
* 

## Aiheesta muualla
* http://www.englishrosescollection.com/
Waco

**Waco** on kaupunki Texasissa, Yhdysvalloissa. Se on McLennanin piirikunnan hallintokeskus. Kaupungissa asui 138&nbsp;486 ihmistä vuonna 2020.

Kansainvälisesti Waco tunnetaan muun muassa Dr Pepperin synnyinpaikkana. Juoma keksittiin siellä vuonna 1885. Kaupunki nousi otsikoihin vuonna 1993, kun ATF teki sen lähistöllä piirityksen epäillyistä rikoksista Daavidin oksa -nimisen lahkon sisällä johtuen. 51-päiväinen piiritys johti tulipaloon sekä lahkojohtaja David Koreshin ja seitsemänkymmenenviiden muun ihmisen kuolemaan.

11. toukokuuta 1953 Wacoa runteli tuhoisa tornado, jossa sai surmansa 114 ihmistä.

Baylorin yliopisto sijaitsee Wacossa. Kaupunkia palvelee Wacon paikallinen lentoasema (IATA: ACT, ICAO: KACT).

## Väestö
Kaupungin asukkaista 43 prosenttia on valkoisia, 32,1 prosenttia latinalaisamerikkalaisia ja 20,9 prosenttia mustia. 25,1 prosenttia puhuu myös muita kieliä kuin englantia. 91,5 prosenttia asukkaista on Yhdysvaltain kansalaisia. Kaupungin väestön keski-ikä on 28,6 vuotta.

## Kuvia kaupungista

Tiedosto:Dr Pepper Museum June 2016 2.jpg|Wacossa perustetun Dr Pepperin museo.
Tiedosto:The 1902 McLennan County Courthouse in Waco, Texas LCCN2014633948.tif|McLennanin piirikunnan oikeustalo.
Tiedosto:WacoTX AlicoTower.jpg|Alicon tornitalo.


## Lähteet
### Viitteet

## Aiheesta muualla

* Kaupungin verkkosivusto
Marcelinho Paraíba

**Marcelo dos Santos** eli **Marcelinho Paraíba** (s. 17. toukokuuta 1975 Campina Grande, Paraíba, Brasilia) on brasilialainen jalkapalloilija, pelipaikaltaan hyökkäävä keskikenttäpelaaja. Hän pelaa brasilialaisessa Sport Club do Recifessä.

## Saavutukset
* UEFA Intertoto Cup: 2006
* Saksan liigacup: 2002
* Campeonato Paulista: 1998, 2000

## Aiheesta muualla
* Goal.com
* Weltfussball
Renée O’Connor

**Renée O’Connor** (s. 15. helmikuuta 1971 Houstonin lähellä) on yhdysvaltalainen näyttelijä, tuottaja ja ohjaaja. Hän on näytellyt Gabriellen roolin televisiosarjassa **'.

==Ura==
O’Connor aloitti uransa 16-vuotiaana mainoksissa. Hänen ensimmäinen televisioroolinsa oli sarjassa ''Teen Angel''. Vuosina 1995–2001 O’Connor näytteli televisiosarjassa **' Xenan apuria Gabriellea. *Xenan* jälkeen O'Connor perusti oman elokuvatuotantoyhtiön ROC Picturesin, joka on julkaissut yhden elokuvan – *Diamonds and Guns* – jota O’Connor oli myös ohjaamassa. Lisäksi O’Connor on ohjannut kaksi *Xena*-jaksoa ("Deja Vu All Over Again" ja "Dangerous Prey").

## Yksityiselämä
*Xenan* kuvausten aikana 1995–2001 O’Connor asui Aucklandissa Uudessa-Seelannissa ja meni naimisiin uusiseelantilaisen ravintoloitsijan Steve Muirin kanssa lokakuussa 2000. Heille syntyi syyskuussa 2001 poika. Pari erosi vuonna 2005. Sittemmin O’Connor on seurustellut näyttelijä Jed Suran kanssa. Heillä on maaliskuussa 2006 syntynyt yhteinen tytär.

## Lähteet

## Aiheesta muualla
*
Heidi Lenhart

**Heidi Noelle Lenhart** (s. 22. elokuuta 1973) on yhdysvaltalainen näyttelijä. Hänet muistetaan Jenny Garrisonin roolista televisiosarjassa *California Dreams*, jossa hän esiintyi vuosina 1992–1994. Kyseinen osa toi hänelle Young Artist Award -ehdokkuuden, ja lisäksi hän oli osana ryhmää ehdolla jaetun Young Artist Awardin saajaksi.

Lenhart syntyi Los Angelesissa, Kaliforniassa. Hänen äitinsä Cheryl Saban on käsikirjoittaja ja tuottaja, ja hän on miljardööri Haim Sabanin tytärpuoli. Hän oli naimisissa näyttelijäkollegansa Robin Dunnen kanssa.

Lenhart on vieraillut useissa muissakin televisiosarjoissa ja suorittanut myös elokuvarooleja. *California Dreams* -roolin ohella tunnetuimpiin saavutuksiin kuuluvat esiintymiset televisioelokuvissa *Au Pair* (1999), *Au Pair II* (2001) ja *Au Pair III* (2008).

## Aiheesta muualla
*
Periboia

**Periboia** (, ) viittaa useaan eri naishahmoon kreikkalaisessa mytologiassa:

* Periboia, najadi, joka nai Ikarioksen ja synnytti tälle Penelopen.
* Periboia, Eurymedonin tytär, joka synnytti Nausithooksen Poseidonille.
* Periboia, Akessamenoksen tytär, joka synnytti Pelagonin jokijumala Aksiokselle.
* Periboia, Alkathooksen tytär, joka synnytti miehelleen Telamonille Aiaan.
* Periboia, Hipponooksen tytär ja Oineuksen puoliso, josta tuli Tydeuksen äiti.
* Periboia, Korintin kuninkaan Polyboksen puoliso, josta tuli Oidipuksen sijaisäiti.

## Lähteet
Almelo

**Almelo** on kunta Alankomaissa Overijsselin provinssissa. Asukkaita kunnassa on 72&nbsp;629 (30.11.2009) ja väestötiheys on 1&nbsp;077 as./km². Kunnan pinta-ala on 69,4 neliökilometriä, josta vettä on 2 km². Almelon pormestarina toimii Jon Hermans-Vloedbeld.

Almelo muun Twenten alueen kanssa koki 1800-luvulla kasvun, joka oli tekstiiliteollisuuden ansiota. Nykyisin tekstiiliteollisuus on Almelossa jäänyt taka-alalle, mutta muunlaista teollisuutta paikkakunnalla on. Vuonna 1913 Ambt Almelon kunta liitettiin Almeloon. Ambt Almelo sijaitsi nykyisen Almelon keskustan alueella.

Tunnettuja rakennuksia paikkakunnalla ovat muun muassa 1500-luvulta peräisin oleva kaupungintalo, joka nykyisin toimii matkailuinfona sekä 1600-luvulla rakennettu reformoitu kirkko.

Almelon ystävyyskaupungit ovat Preston Britanniassa (vuodesta 1948), Iserlohn Saksassa (vuodesta 1954) ja Denizli Turkissa (vuodesta 1975).

## Tunnettuja asukkaita

*Kea Bouman, tennispelaaja
*Wubbo Ockels, fyysikko ja ensimmäinen alankomaalainen astronautti
*Tom Egbers, televisiojuontaja ja toimittaja
*Eddy Zoëy, televisiojuontaja
*Arnold Bruggink, jalkapalloilija
*Mark Looms, jalkapalloilija

## Lähteet

## Aiheesta muualla

* Virallinen kotisivu
O tempora, o mores

**O tempora, o mores** () on kuuluisa latinankielinen huudahdus, joka esiintyi useita kertoja Ciceron puheissa. Tunnetuin kerta oli Ciceron puhuessa Catilinan salaliittoa vastaan (In Catilinam 1,1). Cicero piti Rooman senaatille neljä puhetta, jotka paljastivat vehkeilyn.  

Puheensa alussa Cicero valittaa ensin oman aikansa kataluutta ja rappiota. Hän on turhautunut siitä, että huolimatta kaikista todisteista Catilinaa vastaan, joka puuhasi kaataakseen Rooman hallinnon ja salamurhatakseen Ciceron, ja huolimatta siitä, että senaatti oli antanut päätöksensä *[[Senatus consultum|Senatus consultum ultimum]]*, Catilinaa ei vielä ollut vangittu. Cicero jatkaa puhetta ja kuvaa Rooman historian eri vaiheita, joissa konsulit olivat tuominneet salaliittolaisia kuolemaan pienempienkin todisteiden varassa. Puheen aloitus on yhtä kuuluisa kuin puhetta huipentava päivittely: "Milloin, oi Catilina, aiot lakata koettelemasta kärsivällisyyttämme?" (lat. *Quo usque tandem abutere, Catilina, patientia nostra*?). 

Puheiden seurauksena salaliittolaiset vangittiin ja teloitettiin kuristamalla, kuten tapa oli. Catilina pakeni joukkojensa luo Fiesoleen, missä hänet surmattiin vuonna 62 eaa. On arveltu, että Cicero liioitteli salaliiton vaarallisuutta ja omaa osuuttaan sen paljastamisessa. 

Huudahdusta "voi aikoja, voi tapoja!" käytetään nykyajan tapoja ja ilmiöitä päiviteltäessä, usein ironiseen sävyyn.

## Lähteet
* Castrén, Paavo: *Uusi antiikin historia.* Otava, 2011. 
* 

### Viitteet

## aiheesta muualla
Eve Arden

**Eve Arden** (alk. **Eunice Mary Quedens**; ) oli Emmy -palkittu yhdysvaltalainen näyttelijä.

Eve Ardenin tunnetuin rooli oli Connie Brooks radio- ja televisiosarjassa *[[Our Miss Brooks]]*, jonka televisioversiosta hän sai Emmy -palkinnon. Vuoden 1945 roolistaan elokuvassa *[[Mildred Pierce – amerikkalainen nainen]]*, hän oli Oscar -ehdokkaana parhaasta naissivuosasta.

Arden kuoli 82-vuotiaana. Hänellä on kaksi tähteä Hollywood Walk of Famella.

## Lähteet

## Aiheesta muualla

*
Samurai Deeper Kyo

**Samurai Deeper Kyo** () on Akimine Kamijyon kirjoittama 38-osainen manga, jota julkaistiin alun perin Japanissa vuosien 1999–2006 aikana. Vuonna 2002 se päätyi myös animeksi ja Junji Nishimuran ohjaama sarja kesti 26 jakson verran.

## Juoni
Samurai Deeper Kyo seuraa Demon Eyes Kyon tarinaa, kun hän yrittää etsiä omaa kehoaan. Kyon sielu on sulkeutunut hänen arkkivihollisensa Mibu Kyoshiron kehon sisälle heidän viimeisessä taistelussa. Etsintämatkallaan Kyo saa mukaansa vasten tahtoaan palkkiometsästäjä Shiina Yuyan, sekä Benitoran ja Sanada Yukimuran.

## Lähteet

## Aiheesta muualla
* Animenfo 
*